वितरण में गड़बड़ी होने पर करें शिकायत : मनीषा
गुरुवारको जिले के विभिन्न विभागों द्वारा उपभोक्ता जागरूकता दिवस मनाया गया। जिसके तहत जिला उपभोक्ता फोरम में उपभोक्ताओं को प्रेसीडेंट नागेंद्र सिंह ने उनके हक से अवगत कराया। वहीं दूसरी ओर खाद्य एवं पूर्ति विभाग में डीएफएससी मनीषा मेहरा ने सभी डिपो होल्डर्स और पीडीएस के उपभोक्ताओं को संबोधित किया।
उन्होंने कहा कि सरकार द्वारा उपभोक्ताओं के हित में पारदर्शिता के लिए बहुत से प्रयोग किए जा रहे हैं। जिसका लाभ लेने के लिए अधिकारों की जानकारी आवश्यक है। अगर किसी को भी किसी तरह की शिकायत हो तो वह किसी भी समय विभाग द्वारा जारी नंबरों पर संपर्क कर शिकायत कर सकता है।
फोरमउपभोक्ताओं के हितों की रक्षा के लिए है : जिलाउपभोक्ता फोरम के प्रेसीडेंट नागेंद्र सिंह ने बताया कि 20 लाख रुपए तक किसी भी प्रकार की खरीद की शिकायत जिला उपभोक्ता फोरम में की जा सकती है। जिसके लिए एक लाख रुपए पर 100 रुपए फीस, पांच लाख रुपए तक दो सौ रुप, 10 लाख रुपए तक चार सौ और 10 लाख से अधिक पर पांच सौ रुपए की फीस देय हैं। इसके लिए किसी वकील की जरूरत भी नहीं है। उपभोक्ता स्वयं से संबंधित कागजों का तीन सेट प्रस्तुत कर अपने हर्जाने के लिए अपील कर सकता है। जिसमें किसी भी प्रकार की शिकायत की जा सकती है। दोषी पाए जाने पर उपभोक्ता की पूरी रिकवरी करने के साथ-साथ जुर्माना भी किया जाता है। उन्होंने बताया कि 1992 में उपभोक्ता फोरम की स्थापना की गई थी। तब से आज तक 10734 केस फाइल किए गए। इसमें 10358 केसों को निपटारा किया जा चुका है।
खाद्य एवं पूर्ति विभाग की डीएफएससी मनीषा मेहरा ने डिपो संचालकों से कहा कि पीडीएस स्कीम में पारदर्शिता आवश्यक है। उन्होंने उपभोक्ताओं से कहा कि अगर आपको आपका हक नहीं मिलता है तो किसी भी समय विभाग द्वारा जारी नंबरों कार्यालय में संपर्क किया जा सकता है। जिले में करीब सवा छह लाख उपभोक्ता है। जिसके लिए 421 डिपो के माध्यम से राशन वितरित किया जाता है। जरूरी है कि इसमें पूरी संजीदगी से कार्य किया जाए। ताकि सभी तक उसका हक पहुंच सके। इस दौरान डी एफएसओ आईएफएस दीपक कुमार, वीरेंद्र दहिया, महावीर राठी, जोगेंद्र सिंह, अजय कुमार कप्तान सिंह सहित बड़ी संख्या में डिपो होल्डर और उपभोक्ता मौजूद रहे।
मनीषा मेहरा
सोनीपत . जागरूकतादिवस उपस्थित डिपो होल्डर्स पीडीएस के उपभोक्ता।
hin_Deva hin_Deva hin_Deva hin_Deva hin_Deva mai_Deva hin_Deva